《过李氏山房清坐对雨》
宋代·丘葵

千林同霡霂，一室淡虚明。
余润浮窗眼，轻寒入鸟声。
纷纷度陇白，亹亹逼人清。
相对焚香坐，油然道气生。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。